- Hindi News
- National
- उप जेल में जैमर तो लगाया, दीवार 15 से 21 फीट नहीं की, असुरक्षित है जेल व स्टाफ
उप जेल में जैमर तो लगाया, दीवार 15 से 21 फीट नहीं की, असुरक्षित है जेल व स्टाफ
जौरा जेल को न एसएएफ का गार्ड दिया न दीवार ढाई फीट ऊंची कराई प्रशासन ने
मुरैना जिला जेल की बाहरी चार दीवारी भी 12 फीट से ज्यादा नहीं
भास्कर संवाददाता | मुरैना
खतरनाक कैदी-बंदियों वाले मुरैना जिले की उप जेलों समेत जिला जेल की स्थिति सुरक्षा के लिहाज से ठीक नहीं है। जिला जेल में 13 फरवरी को जेल ब्रेक हो चुका है, दो बंदी दीवार में छेद करके फरार हो गए हैं। उधर अंबाह की जेल से जहां एक साल पहले हत्या का मुजरिम भाग चुका है, वहीं गुरुवार की शाम जेल के सामने फायरिंग भी हुई है। खास बात है कि इन दोनों जेलों से फरार हुए तीनों विचाराधीन बंदियों को न पुलिस तलाश पाई है न जेल स्टाफ। शासन-प्रशासन की अनदेखी तो यहां तक चल रही है कि जौरा की उप जेल को एसएएफ का 1-4 का गार्ड तक नहीं दिया है। इस जेल की दीवार भी ढाई फीट और ऊंची होना है, लेकिन शासन पर इसके लिए बजट नहीं है।
अंबाह की पर फायरिंग के बाद फिर निरीक्षण
उप जेल अंबाह के सामने गुरुवार की शाम की फायरिंग के बाद शुक्रवार को ग्वालियर के जेल अधीक्षक नरेंद्र प्रताप सिंह उप जेल का निरीक्षण करने पहुंचे। साथ ही मुरैना के एडिशनल एसपी यशपाल सिंह राजपूत ने भी शुक्रवार को अंबाह जेल में कैदियों की तलाशी कराई। अंबाह उप जेल में एसपी विनीत खन्ना ने एएसपी को जेल निरीक्षण के लिए इसलिए भेजा कि इस जेल से मोबाइल से किसी कैदी-बंदी ने जेल से बाहर किसी को धमकी दी। इस घटना की पुष्टि जेलर सुमित शर्मा ने की है।
जेल खेतों के बीचों-बीच होने से असुरक्षित
अंबाह की उप जेल इसलिए असुरक्षित है, क्योंकि यहां इस जेल की बाहरी चारदीवारी नहीं है। जेल खेतों के बीच है, जिसमें स्टाफ आवास भी खुले में ही हैं। जेलर शर्मा स्वीकारते हैं कि जेल समेत जेल स्टाफ भी पूर्ण सुरक्षित नहीं कहा जा सकता। गुरुवार को भी जब जेल के बाहर फायरिंग हुई तो जेल स्टाफ को भी क्रॉस फायरिंग करनी पड़ी।
यह कमी हैं उप जेल अंबाह में
अंबाह की उप जेल के लिए 24 स्वीकृत प्रहरी स्वीकृत हैं, लेकिन इनमें से सात कम हैं। हालांकि शुक्रवार को ग्वालियर से चार प्रहरी इस इस जेल के लिए आए हैं। यहां की जेल की चारदीवारी भी मात्र 15 फीट ऊंचाई की है। जिसे 21 फीट ऊंची किया जाना है, लेकिन नहीं की जा रही है।
सबलगढ़ जेल में भी स्टाफ कम
कस्बा सबलगढ़ की उप जेल में भी एक मुख्य प्रहरी व पांच प्रहरियों की कमी चल रही है, लेकिन उसे पूरा नहीं किया जा रहा है। इससे सुरक्षा व्यवस्था उचित करने में जेल प्रबंधन को परेशानी होती है। वहीं दूसरी ओर स्टाफ कम होने के कारण बंदियों को भी स्टाफ का भय नहीं रहता है।
जिला जेल की बाहरी चारदीवारी नहीं हो रही ऊंची
इधर मुरैना की जिला जेल में 13 फरवरी को हुई जेल ब्रेक की घटना के बाद 18 दिन बीत गए, फिर भी जेल व जेल स्टाफ के आवासों के बाहर की संपूर्ण चारदीवारी को ऊंचा नहीं कराया है। जबकि यह बाहरी चारदीवारी 12 फीट के आसपास है। इसके पास एक कबाड़ी जीप रखी है, जिस पर चढ़कर दो व्यक्ति हों तो वे जेल परिसर में प्रवेश कर सकते हैं।
जैमर लगवा दिया जेल में
उप जेल अंबाह में जेलर शर्मा ने एसपी से जैमर मांगा कि ऐसा होने पर जेल के अंदर से मोबाइल सक्रिय नहीं हो सकता। न कॉल जाएगा न आएगा। तब एसपी खन्ना ने उप जेल अंबाह को जैमर दिलवा दिया है, जो जेल में शुक्रवार को लगाया गया।
जौरा उप जेल, दीवार ऊंची नहीं
उप जेल जौरा की दीवार को भी ढाई फीट ऊंचा नहीं किया गया है। जबकि इस जेल से 17 फीट की द ीवार को साढ़े 19 फीट करने को प्रस्ताव भी गया है। यहां एसएएफ का एक गार्ड भी मांगा गया, लेकिन वह भी नहीं मिला है।
15 फीट ऊंची है बाउंड्री, जो 21 फीट ऊंची होनी चाहिए
जेल के बाहर कल फायरिंग हुई थी। आज जेल का निरीक्षण एसपी जेल ग्वालियर ने किया है। मुरैना से एएसपी ने भी जेल में निरीक्षण किया है। यहां आज जैमर लगा दिया है, एसएएफ का गार्ड भी मिल गया है। असुरक्षा इसलिए है कि जेल के पास ही खेत हैं, जबकि बाहरी आउटर दीवार नहीं है। मुख्य बिल्डिंग की बाउंड्री भी मात्र 15 फीट ऊंची है, इसे 21 फीट होना चाहिए। सुमित शर्मा, जेलर उप जेल अंबाह
बाउंड्री ऊंची कराने के लिए वरिष्ठ अफसरों से चर्चा की है
हमारी जेल में ढाई फीट बाहरी चारदीवारी ऊंची होना है। अभी वह मात्र 17 फीट है। इसके लिए वीडियो कॉन्फ्रेंस में एडीजी साहब से चर्चा हो चुकी है। अब जो बजट जेल के लिए आएगा, उसमें इस चारदीवारी को ऊंचा करने के लिए पैसा मिलेगा। बीएल माहौर, जेल उप जेल जौरा
अंबाह जेल व उसके स्टाफ क्वार्टरों के बाहर नहीं है चारदीवारी
मुरैना जेल की 15 फीट ऊंची दीवार जिसे 21 फीट का करना था।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva